**Обществено обсъждане на проект на Заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г., с която се правят изменения в Условията за кандидатстване и Условията за изпълнение по процедурата.

Промените се предлагат от дирекция „Развитие на селските райони“ на Министерство на земеделието и храните, като се въвеждат изменения в крайния срок за подаване на проектни предложения, срока за изпълнение на проектни предложение, максималния срок за изпълнение на дейностите и периода на допустимост на разходите. По този начин се обезпечава изпълнението на бюджетните линии по мярката до края на прилагане на Програма за развитие на селските райони за периода 2014 – 2020 г. и до изчерпване на разполагаемия бюджет по програмата. Промените целят разширяване обхвата на финансиране на разходи по допустими дейности чрез допълването им с такива по Стратегическия план за развитие на земеделието и селските райони за периода 2023 – 2027 г. и осигуряване на плавен преход по отношение на използването на техническата помощ между двата програмни периода.

Проектът на документите се публикуват на основание чл. 26, ал. 4 от Закона за управление на средства от европейските фондове при споделено управление.

Писмени предложения и коментари по горепосочените документи могат да се изпращат в срок до 01.07.2024 г. (включително) на следната електронна поща: [rdd@mzh.government.bg](mailto:rdd@mzh.government.bg) и в ИСУН 2020.