

|  |  |
| --- | --- |
| **ДО**  **Г-ЖА ТАНЯ ГЕОРГИЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | Проект на заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г. |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД 09-173/21.02.2018 г. на Ръководителя на Управляващия орган на Програма за развитие на селските райони 2014 - 2020 г. (ПРСР) е утвърдена процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програма за развитие на селските райони за периода 2014 – 2020 г. Подпомагането по мярката се прилага на основание чл. 24, ал. 1 от Закона за управление на средствата от Европейските фондове при споделено управление (ЗУСЕФСУ), съгласно който безвъзмездната финансова помощ се предоставя с решение на Ръководителя на Управляващия орган на ПРСР въз основа на одобрен финансов план за бюджетна линия. Със Заповед № РД09-1105/23.10.2023 г. е удължена максималната продължителност за изпълнение на дейностите и периода на допустимост на разходите до 31.10.2024 г.

Държавен фонд „Земеделие“ е бенефициент по бюджетна линия № BG06RDNP001-20.001-0042 с наименование „Наемане на допълнителен персонал, необходим с оглед увеличаване на капацитета на администрацията, ангажирана в управлението, изпълнението, контрола, наблюдението и оценката на ПРСР 2014-2020 г. към УО и РА и разходи за възнаграждение на този персонал“. Срокът на изпълнение на бюджетната линия е до 30 юни 2023 г., на основание административен договор № РД50-126/10.04.2023 г., сключен между Държавен фонд „Земеделие“ и Министерство на земеделието и храните. Цитираният срок е изменен с Допълнително споразумение № РД50-126/05.07.2023 г., като същият е удължен до 31 октомври 2023 г. и с Допълнително споразумение № РД50-126/10.11.2023 г., като същият е удължен до 30 юни 2024 г.

С писмо Вх. № 10-465/12.06.2024 г. Държавен фонд „Земеделие“ излага обосновано искане за изменение на административния договор, включително насоките по мярката, по отношение на крайния срок за изпълнение и отчитане на разходите по бюджетната линия с мотиви, касаещи стартиране на прилагането на Стратегическия план за развитие на земеделието и селските райони за периода 2023 – 2027 г., нуждата от задържане на наетия допълнителен персонал, както и необходимост от наемане на допълнителен такъв, с оглед увеличаване броя на прилаганите интервенции. Искането включва удължаване на срока за изпълнение на бюджетните линии до 31 юли 2025 г. и удължаване на крайния срок за подаване на искане за окончателно плащане до 30 септември 2025 г.

Промяната на срока на административния договор за прилагане на бюджетната линия е допустимо от гледна точка на разпоредбите на Регламент (ЕС) № 1303/2013на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, във връзка с Регламент (ЕС) 2020/2220 на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г.

Одобреното от Европейска комисия 16-то изменение на Програма за развитие на селските райони за периода 2014-2020 г. и съответстващото изменение на насоките за подпомагане със Заповед № РД09-532/17.05.2024 г., осигуряват изпълнението на дейности, свързани с прилагането на Стратегическия план за развитие на земеделието и селските райони за периода 2023-2027 г. (СПРЗСР). Наличен е и остатъчен финансов ресурс по мярката за обезпечаване прилагането на бюджетна линия „Наемане на допълнителен персонал, необходим с оглед увеличаване на капацитета на администрацията, ангажирана в управлението, изпълнението, контрола, наблюдението и оценката на ПРСР 2014-2020 г. към УО и РА и разходи за възнаграждение на този персонал“.

Предвид изложеното по-горе, предложените изменения на насоките за кандидатстване по мярка № BG06RDNP001 – 20.001 по мярка 20 „Техническа помощ“ от Програма за развитие на селските райони за периода 2014 – 2020 г. включват промени в частта, определяща максималната продължително на изпълнение на дейностите и периода на допустимост на разходите, както и крайния срок за подаване на проектни предложения.

Проектът на заповед за изменение на Заповед № РД 09-173 от 21.02. 2018 г., изменена със Заповед № РД 09-512 от 27.04.2022 г., изменена със Заповед № РД 09-1105 от 23.10.2023 г. и Заповед № РД09-532/17.05.2024 г. на заместник-министъра на земеделието и храните и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура № BG06RDNP001 за предоставяне на финансова подкрепа на Министерството на земеделието и храните и Държавен фонд "Земеделие" - Разплащателна агенция за изграждане на административен капацитет, ефективно управление и прилагане на ПРСР 2014-2020 г. чрез мярка 20 „Техническа помощ“, съобщение и проект на доклад до заместник-министъра на земеделието и храните, съдържащ мотивите за издаване на заповедта, бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 и ал. 7. т. 1 от ЗУСЕФСУ, предлагам да издадете заповед за изменение на Заповед № РД 09-173 от 21.02. 2018 г., изменена със Заповед № РД 09-512 от 27.04.2022 г., изменена със Заповед № РД 09-1105 от 23.10.2023 г. и Заповед № РД09-532/17.05.2024 г. на заместник-министъра на земеделието и храните и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура № BG06RDNP001 за предоставяне на финансова подкрепа на Министерството на земеделието и храните и Държавен фонд "Земеделие" - Разплащателна агенция за изграждане на административен капацитет, ефективно управление и прилагане на ПРСР 2014-2020 г. чрез мярка 20 „Техническа помощ“.

С уважение,

